  Майя Бывальцева 2016–2016 дышетскон арлы йылпумъянъёсъя, Удмуртиысь кыкез вылӥ дышетсконниос Университетъёслэн йӧскалык рейтингазы шедизы. Ивортодэтъя «Интерфакс» калыккуспо группаен кылдытэм сётэтъёс  шараямын. 264 дышетсконниос пӧлын Ижысь М. Т. Калашников нимо техникая кун университет 73-тӥ чуре интыяськиз, кылем арын 143–144 интыын вал. Удмурт кун университет 168-тӥ чурын (2026-тӥ арын 146–137 интыын вал). Вылӥ дышетсконниосты 1000 баллъем мертэтъя куать ӧръёсъя дунъязы — дышетон, эскерон ужъёс, мер улон, мукет кунъёсын но улосвылъёсын кусыпъёс, инновациос но университетлэн брендэз. Рейтинглэн нырысетӥ чуръёсаз интыяськизы Москваысь М. В. Ломоносов нимо кун университет, Эскеронъёсъя ядерной йӧскалык университет «МИФИ», Санкт-Петербургысь кун университет, «Высшая школа экономики» НИУ. Лыдметэз йылпумъяло Северо-Восточной кун университет, Кабардино-БалкариысьВ. К. Коков нимо аграрной кун университет, Якутиысь гурт возёсъя кун академия. Тегъёс: Дышетон УдГУ ИжГТУ Ижкар Удмуртия Россия вылӥдышетсконниос  